Μπιάνκο με σανπιέρο (χριστόψαρο)
Μπιάνκο με σανπιέρο μια απολαυστική και εύκολη κερκυραϊκή συνταγή.
περίπου 1 κιλό ψάρι (χριστόψαρο, ροφός, στήρα κ.ά.) καθαρισμένο, σε φέτες ή κομμάτια, 6 μέτριες πατάτες, καθαρισμένες και κομμένες φέτες – αν χρησιμοποιήσουμε ψάρι με πυκνή σάρκα όπως ο ροφός, που θα αργήσει πιο πολύ να γίνει, οι φέτες της πατάτας πρέπει να είναι κομμένες πιο χοντρές, 6-7 σκελίδες σκόρδο, καθαρισμένες, ολόκληρες, 200 ml εξαιρετικό παρθένο ελαιόλαδο, χυμός από 1½-2 λεμόνια, αλάτι αφρίνα και φρεσκοτριμμένο πιπέρι
Για να φτιάξουμε το μπιάνκο με σανπιέρο (χριστόψαρο), σε ρηχή και φαρδιά κατσαρόλα βάζουμε σε μία στρώση τα κομμάτια του ψαριού.Ανάμεσά τους τοποθετούμε τις πατάτες και τα σκόρδα.Προσθέτουμε κρύο νερό ίσα ίσα να καλύψει τα υλικά.Αλατοπιπερώνουμε και προσθέτουμε το λάδι (πρέπει να είναι αρκετό ώστε να καλύψει όλη την επιφάνεια).Βάζουμε την κατσαρόλα με το φαγητό να πάρει βράση, χαμηλώνουμε τη φωτιά και συνεχίζουμε το μαγείρεμα με μισοσκεπασμένη την κατσαρόλα για περίπου 30-40 λεπτά, ανάλογα με το πάχος του ψαριού.Το φαγητό είναι έτοιμο όταν έχει «στύψει» αρκετά, έχουν δηλαδή απορροφηθεί τα υγρά και έχουν μαλακώσει και οι πατάτες.Αν δούμε ότι στεγνώνει, προς το τέλος του μαγειρέματος μπορούμε να προσθέσουμε λίγο ζεστό νερό.Ρίχνουμε τον χυμό λεμονιού, σείουμε την κατσαρόλα να πάει παντού και μαγειρεύουμε για άλλα 3-4 λεπτά, μέχρι να δέσει η σάλτσα.Σερβίρουμε το μπιάνκο με σανπιέρο (χριστόψαρο) αμέσως με μπόλικο φρέσκο ψωμί, για να βουτήξουμε στη σάλτσα που θα περισσέψει.
Χριστόψαρο,Ψάρι